
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01300/2014-04
15.01.2016. године
Б е о г р а д
	


На основу члана 14. и члана 16. став 8. тачка 3.  Закона о високом образовању („Службени гласник РС'', бр. 76/05, 100/07   аутентично тумачење 97/08 и 44/10), и Правилника о стандардима и поступку за акредитацију високошколских установа и студијских програма  („Службени гласник РС'', бр. 106/06, 112/08, 70/11, 101/12 - I - 25, 101/12 - I - 26, 13/14)  Комисија за акредитацију и проверу квалитета, на седници одржаној 15.01.2016.  године, у Београду, донела је

Р Е Ш Е Њ Е 

Одбија се захтев за акредитацију студијског програма основне академске студије – ИНФОРМАЦИОНИ СИСТЕМИ НА СРПСКОМ И ЕНГЛЕСКОМ ЈЕЗИКУ И СТУДИЈЕ НА ДАЉИНУ који је поднела високошколска установа МЕТРОПОЛИТАН УНИВЕРЗИТЕТ – ИНТЕГРИСАН, са седиштем у  DOCVARIABLE ConvertString(Adresa,1,5) \* MERGEFORMAT Тадеуша Кошћушка 63,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 106922471, Матични број: 17799614, број 612-00-01300/2014-04 од 18.07.2014. године у оквиру образовно-научног поља техничко-технолошких наука. 
О б р а з л о ж е њ е

Високошколскa установа МЕТРОПОЛИТАН УНИВЕРЗИТЕТ – ИНТЕГРИСАН са седиштем у  DOCVARIABLE ConvertString(Adresa,1,5) \* MERGEFORMAT Тадеуша Кошћушка 63,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 18.07.2014. године поднела захтев за акредитацију студијског програма основне академске студије – ИНФОРМАЦИОНИ СИСТЕМИ НА СРПСКОМ И ЕНГЛЕСКОМ ЈЕЗИКУ И СТУДИЈЕ НА ДАЉИНУ под бројем 612-00-01300/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).

У складу са чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештаји рецензената о извршеној анализи достављене документације са оценом и извештај поткомисије који садржи и оцену достављени су Комисији за акредитацију и проверу квалитета. 

Комисија за акредитацију и проверу квалитета, на седници одржаноj 19.06.2015. године, утврдила је да нису испуњени стандарди прописани Правилником о стандардима и поступку за акредитацију високошколских установа и студијских програма и упутила Упозорење о отклањању недостатака број 612-00-01300/АУ/2014-04. 
Установа је 10. 11. 2015. године доставила обавештење о поступању по акту упозорења, као и нову документацију за акредитацију. Дана 13. 01. 2016. године установа је доставила допуну извештаја о поступању по акту упозорења, где је затражила да се у акредитационим докуметима промени стручни назив дипломирани инжењер информационих технологија у дипломирани инжењер информационих технологија и система. Овај захтев је у складу са Правилником о листи стручних, академских и научних назива. Нови назив одговара пољу техничко-технолошких наука. Због тога је у овом решењу написано да је студијски програм у оквиру образовно-научног поља техничко-технолошких наука, иако у Уводној табели, на српском језику, пише ИМТ поље. Одговори које је установа дала уз пратећу документацију, поступајући по акту упозорења, нису отклонили већи део недостатака на које је указано у акту упозорења.
Установа је дала веома обимно објашњење на примедбу изнесену у акту упозорења да у студијском програму ОАС Информациони системи постоји велики број заједничких предмета са другим студијским програмима на високошколској установи, поготову са студијским програмом ОАС Информационе технологије који је у високошколској институцији у претходном акредитационом циклусу већ извођен.
Да би се јасније сагледало колико има заједничких предмета овде је дата табела 1 у којој су приказани предмети, студијски програм коме припада одређени предмет и број ЕСПБ за сваки предмет.
Табела 1: Спецификација предмета студијског програма Информациони системи

	Рб
	Шифра предмета
	Назив предмета
	Студијски програм
	ЕСПБ

	Прва година

	1
	IS205
	Основе информационих система
	Информациони системи, Маркетинг-менаџмент, Менаџмент у спорту
	6

	2
	MK150
	Основи менаџмента
	МЕНАЏМЕНТ
	8

	3
	OM100
	Увод у операциони менаџмент
	Ижењерски и Операциони менаџмента; Информациони системи; Менаџмент и маркетинг модул Маркетинг и модул Менаџмент у спорту
	6

	4
	IT101
	Основе информационих технологија
	Информационe технологијe, Информациони системи
	8

	5
	NT111
	Енглески 1
	 сви студијски програми
	4

	6
	IT120
	Развој апликација
	Пословни информациони системи
	6

	7
	ОМ110
	Анализа и пројектовање пословних процеса
	Пословни информациони системи, Инжењерски и Операциони менаџмент
	6

	8
	IT210
	Системи информационих технологија
	Информационe технологијe, Информациони системи
	8

	9
	MA100
	Математика за менаџере
	Информациони системи
	6

	10
	NT112
	Енглески 2
	сви студијски програми
	4

	Друга година

	11
	MK110
	Пословна економија
	Инжењерски и операциони менаџмент, Маркетинг, Менаџмент у спорту, Информациони системи
	8

	12
	IT350
	Базе података
	Пословни информациони системи,  Информационе технологије, Софтверско инжењерство
	8

	13
	MA272
	Пословна статистика са вероватноћом
	Инжењерски и операциони менаџмент, Бизнис и маркетинг
	8

	14
	NT213
	Енглески за информатичаре
	Информационе технологије, Софтверско инжењерство, Пословни информациони системи, Развој игара
	4

	15
	IT270
	ИТ инфраструктура
	Пословни информациони системи
	8

	16
	IT370
	Интеракција човек рачунар
	Информационе технологије

Софтверско инжењерство

Развој игара
	8

	17
	MG150
	Пословне финансије са рачуноводством
	Инжењерски и операциони менаџмент; Бизнис и маркетинг - модул Маркетинг и модул Менаџмент у спорту; Пословни информациони системи
	8

	18
	OM410
	Управљање пословним процесима
	Инжењерски и операциони менаџмент; 

Пословни информациони системи
	8

	
	
	
	
	

	Трећа година

	19
	OM323
	Управљање пројектима
	Инжењерски и Операциони менаџмент; Бизнис и Маркетинг; Пословни информациони системи
	8

	20
	IS280
	Анализа и пројектовање система
	Информациони системи,  Информационе технологије
	8

	21
	IS250
	Архитектура ИТ система организација
	Информациони системи
	8

	22
	IS345
	Управљање дигиталним садржајем
	Информационе технологије 180 ЕСПБ; Информационе технологије 240ЕСПБ;  Пословни информациони системи; Инжењерски и операциони менаџмент
	8

	23
	OOIZB1
	Изборни предмет 1
	
	

	24
	NT210
	Пословна етика и комуникација
	Маркетинг, Менаџмент у спорту, Пословни и информациони системи, Операциони менаџмент, Графички дизајн
	6

	25
	IS310
	Информациони системи организација
	Инжењерски и операциони менаџмент
	8

	26
	IS330
	Стратегија и управљање информационим системима
	Информациони системи;  Информационе технологије;
МАС - Информациони системи
	8

	Четврта година

	27
	IS360
	Ревизија и контрола ИТ система
	Информациони системи; Информационе технологије; 

МАС - Информациони системи
	8

	28
	OOIZB2
	Изборни предмет 2,3 и 4
	
	

	29
	OOIZB3
	Изборни предмет 5
	
	

	30
	IS491
	Стручна пракса
Услов: ИТ101, ИТ250 (не постоји)
	
	4

	31
	IS495
	Завршни рад
	
	12

	Изборни блок 1

	1
	CS324
	Скриптинг језици
	Софтверско инжењерство,  Информационе технологије, Рачунарске игре
	8

	2
	OM140
	Логистика и управљање ланцем снабдевања
	Инжењерски и операциони менаџмент
	8

	3
	CS225
	Оперативни системи
	Основне академске студије – СИ, РИ, ИТ
	8

	4
	IT381
	Заштита и безбедност информација
	Основне академске студије – ИТ, СИ, РИ,

MAС Безбедност информација
	8

	Изборни блок 2

	1
	IT320
	Савремене технолошке платформе
	Софтверско инжењерство, Информационе технологије
	8

	2
	MG410
	Управљање организацијским променама
	Mенаџмент и Маркетинг, Пословни информациони системи, Инжењерски и Операциони менаџмент
	8

	3
	IT331
	Рачунарске мреже и комуникације
	Информационе технологије, Софтверско инжењерство
	8

	4
	CS101
	Увод у објектно-оријентисано програмирање
	Информационе технологије 180 ЕСПБ; Информационе технологије 240ЕСПБ;  Развој игара; Софтверско инжењерство
	10

	5
	ОМ240
	Управљање квалитетом
	Инжењерски и операциони менаџмент
	8

	6
	MG530
	Јавне финансије
	Информациони системи
	8

	Изборни блок 3

	1
	IS335
	Пословна интелигенција
	Информациони системи; 

МАС - Информациони системи
	8

	2
	CS102
	Објекти и апстракција података
	Информационе технологије 180ЕСПБ; Информационе технологије 240ЕСПБ; Развој игара; Софтверско инжењерство
	10

	3
	OM350
	Предузетништво
	Операциони менаџмент, Маркетинг, Менаџмент у спорту
	8


Припадност студијском програму, односно студијским програмима и број ЕСПБ су евидентирани на основу онога што је наведено у картонима предмета. Увидом у картоне предмета јасно се закључује за које студијске програме је дати предмет намењен. 
Једино у картонима обавезних предмета Математика за менаџере и Архитектура ИТ система организација и у картону изборног предмета Јавне финансије пише да су намењени искључиво студијском програму Информациони системи. Није јасно зашто се предмет из области математике за студенте информационих система зове Математика за менаџере. 
Код два обавезна предмета Развој апликација и ИТ инфраструктура пише да су намењени студијском програму Пословни информациони системи. Сви остали предмети су намењени за два или више студијска програма. Велики број предмета је заједнички за студијске програме Инфорациони системи и Информационе технологије. Код неких предмета уопште не стоји да су намењени студијском програму Информациони системи. 
У картону Стручне праксе у врсти ''Услов'' стоји ИТ101, ИТ250. Из овога се може једино претпоставити да је услов да се оде на Стручну праксу барем одслушани предмети са шифрама ИТ101 и ИТ250. Међутим, у курикулуму уопште не постоји предмет са шиформ ИТ250, што се види из претходне табеле. Није јасно како онда могу студенти да испуне услов за одлазак на Стручну праксу. 
Очигледно је да у картонима предмета има недостатака и да студијски програм Информациони системи није јасно профилисан. Чињеница да има 10 специфичних предмета развијених само за потребе овог студијског програма, како установа тврди у одговору на акт упозорења, не стоји, јер се они нуде и на другим студијским програмима. 

Ако се има строго у виду да само у картонима два обавезна предмета (Математика за менаџере и Архитектура ИТ система организација који носе 14 (6+8) ЕСПБ) и у једном изборном (Јавне финансије који носи 8 ЕСПБ), пише да су намењена студијском програму Информациони системи и да они носе укупно 22 ЕСПБ, онда се овај програм разликује од других за 9,167% . Укупно 14 ЕСПБ носе предмети у чијим картонима пише да припадају само студијском програму Пословни информациони системи. Ако се сматра да је реч ''Пословни'' грешком унета и ако се уваже и бодови које носи Стручна пракса (4 ЕСПБ) онда је проценат укупног броја ЕСПБ на предметима који припадају само овом студијском прогртаму 16,67%, што је знатно мање од 35 %, колико се препоручује за студијске програме основних академских студија. Ово указује да овај студијски програм нема јасно дефинисан профил и да се не може третирати као самостални студијски програм.
Предложеним курикулумом није задовоњен услов о минимум 20 часова активне наставе на недељном нивоу у четвртој години студија на класичан начин, као и од друге године студија на даљину, што се види из Извештаја из електронског обрасца.

Часови активне наставе за студије на класичан начин

	предавања + вежбе + ДОН ( + ОСТ ) = укупно,  ЕСПБ

	12.00 + 10.00 +  0.00( +  0.00) = 22.00, 32.00

	12.00 + 11.00 +  1.00( +  0.00) = 24.00, 30.00

	11.00 + 10.00 +  0.00( +  0.00) = 21.00, 28.00

	12.00 + 12.00 +  0.00( +  0.00) = 24.00, 32.00

	12.00 + 12.00 +  0.00( +  1.00) = 24.00, 32.00

	11.00 +  9.75 +  0.00( +  0.00) = 20.75, 30.00

	10.68 + 10.68 +  0.96( +  0.00) = 22.32, 32.00

	 2.77 +  2.15 +  0.62( +  0.31) =  5.54, 24.00


Часови активне наставе за студије на даљину

	предавања + вежбе + ДОН ( + ОСТ ) = укупно,  ЕСПБ

	 5.00 +  0.00 +  5.00( +  0.00) = 10.00, 32.00

	 5.00 +  0.00 +  5.00( +  0.00) = 10.00, 30.00

	 4.00 +  0.00 +  4.00( +  0.00) =  8.00, 28.00

	 4.00 +  0.00 +  4.00( +  0.00) =  8.00, 32.00

	 4.00 +  0.00 +  4.00( +  0.00) =  8.00, 32.00

	 4.00 +  0.00 +  4.00( +  0.00) =  8.00, 30.00

	 3.88 +  0.00 +  3.88( +  0.00) =  7.76, 32.00

	 0.92 +  0.00 +  0.92( +  0.31) =  1.85, 24.00


Из приказаних делова Извештаја види се да у случају наставе на класичан начин у осмом семестру, односно у четвртој години студија није обезеђен минимум од 20 часова активне наставе недељно. 
Код наставе на даљину, уз претпоставку да је приказано 50% активне наставе (која се узима у обзир код оптерећења наставника) види се да од друге године студија (3-8 семестар) није обезеђен минимум од 20 часова активне наставе недељно. Према томе, предложеним куримулумом, и у случају класичне и у случају наставе на даљину није задовољен услов о минимуму 20 часова активне наставе на недељном нивоу. Поред тога, у четвртој години студија није задовољен услов од 60 ЕСПБ, како код студија на класичан начин тако и код студија на даљину (у једној години се може остварити више од 60 ЕСПБ, али не и мање).
Установа тражи акредитацију студијског програма на енглеском језику а није приложила картоне предмета (књигу предмета) на енглеском језику. Установа је на енглеском језику доставила само Уводну табелу, описе стандарда и табеле 5.1 и 5.3.
Редовни професори Маринковић Велибор и Драган Домазет су у тренутку подношења одговора на акт упозорења имали више од 68 година живота, па није јасно на основу чега се они анагажују као наставници, јер није приложен никакаав документ који би објаснио могућност њиховог ангажовања.
На примедбу да је др Катарина Капларски је докторирала и магистрирала у области вишемедијских уметности на Универзитету уметности у Београду, као и да је предмет Интеракција човек-рачунар рачунарска област, установа даје доста опширно образложење уз констатацију да је она компетентна за предмет Интеракција човек-рачунар. Увидом у садржај предмета Интеракција човек-рачунар види се да се ради о мултидисциплинарном предмету и да постоје области (програмирање интерактивних система, нове интерактивне технологије, колаборација и комуникација, безбедност, статистичке методе) за чије предавање није довољан докторат из области уметности, већ је потребан докторат из области рачунарства, односно поља техничко-технолошких наука. Због тога је требало да се за предмет Интеракција човек-рачунар, поред др Катарине Капларски ангажује још један наставник са докторатом из поља техничко-технолошких наука и референцама из области рачунарства.

У новој документацији у листи наставника је приказана доц. др Селена Ж. Васић. Увидом у картон наставника види се да је докторирала из области телекомуникација, као и да има добре референце из области телекомуникација, али није јасно које референце је квалификују за наставника из области рачунарства. 
У приказаној документацији није приказан датум избора ни за једног сарадника, нити има уговора о раду па није јасно како су они уопште ангажовани. Установа је морала да приложи уговоре о раду за све сараднике и да наведе датуме њихових избора и сарадничка звања (сардник у настави или асистент)..

Установа је дала информације о простору којим располаже. Из уједињеног електронског обрасца следи да је за студије на класичан начин укупан број студената 2297 што захтева површину од минимум 4594 м2. Како Универзитет Метрополитан сам тврди да у местима где организује наставу (Београд и Ниш) поседује простор укупне површине од 4.376 м2 очигледно је да није задовољен услов из стандарда од минимално 2м2 по студенту.
На основу свега напред наведеног поткомисија сматра да установа није одговорила на већину захтева из акта упозорења за студијски програм основних академских студија Информациони системи на српском и енглеском језику и студије на даљину.
Поткомисија је на основу увида у документацију студијског програма, извештаја рецезената и одговора на упозорење о отклањању недостатака утврдила да студијски програм основне академске студије – ИНФОРМАЦИОНИ СИСТЕМИ НА СРПСКОМ И ЕНГЛЕСКОМ ЈЕЗИКУ И СТУДИЈЕ НА ДАЉИНУ не испуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, те предлаже Комисији да донесе решење о одбијању.
Имајући у виду предлог поткомисије, Комисија је утврдила да МЕТРОПОЛИТАН УНИВЕРЗИТЕТ – ИНТЕГРИСАН, са седиштем у  DOCVARIABLE ConvertString(Adresa,1,5) \* MERGEFORMAT Тадеуша Кошћушка 63,  DOCVARIABLE ConvertString(Sediste,1,5) \* MERGEFORMAT БЕОГРАД, за студијски програм основне академске студије – ИНФОРМАЦИОНИ СИСТЕМИ НА СРПСКОМ И ЕНГЛЕСКОМ ЈЕЗИКУ  није отклонио недостатке из акта упозорења те да не испуњава стандарде у погледу квалитета студијског програма. Сагласно наведеном  Комисија за акредитацију и проверу квалитета је на седници одржаној 15.01.2016. године донела решење као у диспозитиву.

Упутство о правном средству: Против овог решења може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК 

Координатор поткомисије:

_________________________
Проф. др Драгутин Дебељковић
Члан поткомисије (известилац):

_________________________
Проф. др Драган Тасић
Члан поткомисије:

_________________________

Проф. др Живадин Мицић

	ПРЕДСЕДНИК

Проф. др Ћемал Долићанин


